**П Р Е Д Л О Г**

 Скупштина Градске општине Гроцка, на седници одржаној \_\_\_\_\_\_\_\_\_\_ 2025. године, на основу члана 93. Закона о локалној самоуправи („Службени гласник РС”, бр. 129/07, 83/14 – др. закон, 101/16 – др. закон, 47/18 и 111/21 – др. закон), члана 13. Закона о регистру просторних јединица и адресном регистру („Службени гласник РС”, број 9/20), члана 77. став 2. алинеја 8. Статута Града Београда („Службени лист Града Београда”, бр. 39/08, 61/10 и 23/13 и „Службени гласник РС”, бр. 7/16 – одлука УС и „Службени лист Града Београда”, број 60/19), члана 9. став 2. Одлуке о утврђивању назива улица и тргова на територији града Београда („Службени лист Града Београда”, бр. 7/94, 16/98, 3/00, 3/01 и 12/04), члана 17. став 1. тачка 32. Статута Градске општине Гроцка („Сл. лист града Београда“, бр. 42/08, 17/10, 59/11, 36/13, 80/14, 80/19 и 68/20), донела је

**ОДЛУКУ**

**О ПОСТУПКУ ОДРЕЂИВАЊА ИЛИ ПРОМЕНЕ НАЗИВА УЛИЦА И ТРГОВА НА ПОДРУЧЈУ ГРАДСКЕ ОПШТИНЕ ГРОЦКА**

ОПШТЕ ОДРЕДБЕ

**Члан 1.**

 Овом одлуком уређује се поступак одређивања или промене назива улица, тргова, градских четврти, заселака и других делова насељених места на територији градске општине Гроцка.

**Члан 2.**

 Улицама и трговима на територији градске општине Гроцка одређују се називи.

 Називи се, у складу са овом одлуком, одређују и градским четвртима, засеоцима и другим деловима насељених места на територији градске општине Гроцка, као што су, мостови, паркови и сл.

 Улици, тргу, градској четврти, засеоку и другом делу насељеног места, у смислу ст. 1. и 2. овог члана, може се променити назив.

**Члан 3.**

 На подручју градске општине Гроцка две или више улица, тргова, градских четврти, заселака и других делова насељеног места не могу имати исти назив.

**Члан 4.**

 Називи улица и тргова, градских четврти, заселака и других делова насељених места, утврђују се према универзалним вредностима и значењима – по именима знаменитих личности, значајних историјских, политичких, географских, етнолошких и других обележја. При утврђивању назива улица и тргова полази се од:

 – имена личности које су потомке задужили несебичним пожртвовањем, јунаштвом, оданошћу, вером, добротворством, развојем писмености, науке, струке, уметничким стваралаштвом

 – од личности које су биле оснивачи, управљачи, владари, градитељи и сл. у националним и светским размерама;

 – значајних догађаја и датума из историје, науке, културе и сл;

 – тополошко-комуникативних одожртвовањем, јунаштвом, оданошћу, вером, добротворством, развојем писмености, науке, струке, уметничким стваралаштвом

 – од личности које су биле оснивачи, управљачи, владари, градитељи и сл. у националним и светским размерама;

 – значајних догађаја и датума из историје, науке, културе и сл;

 – тополошко-комуникативних одредница градске општине и топонимима са простора Републике Србије и ширег

У назив улице и трга не може бити унето име живе личности.

**ПОСТУПАК ОДРЕЂИВАЊА НАЗИВА УЛИЦА И ТРГОВА**

**Члан 5.**

 Поступак одређивања или промене назива улица, тргова, градских четврти, заселака и других делова насељених места на територији градске општине Гроцка покреће и води Комисија за одређивање назива улица и тргова Скупштине Градске општине Гроцка (у даљем тексту: комисија).

 Комисију, као стално радно тело, решењем образује Скупштина Градске општине Гроцка у складу са Пословником Скупштине Градске општине Гроцка.

**Члан 6.**

 Свако може дати иницијативу за покретање поступка за одређивање или промену назива улица, тргова, градских четврти, заселака и других делова насељених места.

 Иницијатива из става 1. овог члана мора бити у писменом облику и образложена.

**Члан 7.**

 Комисија је обавезна да све приспеле иницијативе за одређивање или промену назива улице, трга, градске четврти, засеока или другог дела насељеног места узме у разматрање.

 На захтев комисије организациона јединица Управе градске општине Гроцка надлежна за урбанизам, комуналне и грађевинске послове (у даљем тексту: организациона јединица), доставља графички приказ постојеће улице, трга, засеока или другог дела насељеног места који је предмет разматрања комисије, у року од осам дана од дана пријема захтева комисије.

 Комисија по потреби прибавља мишљење стручних институција и других органа и организација.

**Члан 8.**

 На основу поднетих иницијатива и прибављених мишљења комисија утврђује предлог за одређивање или промену назива улица, тргова, градских четврти, заселака и других делова насељених места на територији градске општине Гроцка и подноси га Скупштини градске општине Гроцка.

 Решење о одређивању или промени назива улица, тргова, градских четврти, заселака и других делова насељених места доноси Скупштина Градске општине Гроцка, уз претходну сагласност Министарства надлежног за послове локалне самоуправе.

 Акт из претходног става овог члана, заједно са графичким приказом, доставља се Републичком геодетском заводу – Служба за катастар непокретности за Адресни регистар.

**Члан 9.**

 Организациона јединица Управе Градске општине Гроцка надлежна за издавање одобрења за изградњу дужна је да у року од 15 дана од дана издавања одобрења за изградњу обавести комисију о потреби утврђивања назива улици или тргу и да јој достави графички приказ нове улице, односно трга са кратким описом величине, значаја и правца кретања.

 Комисија је дужна да по пријему обавештења из претходног става покрене поступак за одређивање назива новој улици, односно тргу.

**Члан 10.**

 Стручне и административне послове за потребе комисије обавља организациона јединица Управе Градске општине Гроцка надлежна за издавање одобрења за изградњу.

 Рад комисије доступан је јавности.

**Члан 11.**

Ова одлука ступа на снагу осмог дана од дана обајављивања у „Службеном листу Града Београда”.

**СКУПШТИНА ГРАДСКЕ ОПШТИНЕ ГРОЦКА**